बोगनवेलिया उन स्थानों पर खूब फलती-फूलती है जो गर्म और अपेक्षाकृत शुष्क हैं। अगर आप बोगनवेलिया को पूरे साल बाहर ही रखना चाहते हैं, तो 'बागबानी क्षेत्र' के हिसाब से आपकी रिहाईश का 9 वें या उससे ऊपर के भागों में होना सर्वोत्तम रहेगा। यदि आप एक ठंडे, आर्द्र प्रदेश में हैं, तो भी बोगनवेलिया उगा सकते हैं, बशर्ते कि इसे गमले में लगाएँ और सर्दियों में घर के अन्दर रख लें।  जहां रात में पारा 60° फारेनहाईट (16° सेंटीग्रेड) के नीचे नहीं गिरता और दिन का तापमान 100° फारेनहाईट (38° सेंटीग्रेड) से ऊपर नहीं चढ़ता वह बोगनवेलिया के लिए श्रेष्ठतर है। तहखाने या कम रोशनी वाली जगहों पर बोगनवेलिया ठंड से मुरझा सकती है। बोगनवेलिया की जड़ों के बराबर एक गड्ढा करें। पौधे के फलने-फूलने और बढ़ने में सहायता करने के लिए फ़ॉस्फेट की ऊँची मात्रा वाले किसी उर्वरक को इस गड्ढे में डालें। बोगनवेलिया के पौधे को डिब्बे से निकालें और इसकी जड़ों की डंठल को गड्ढे में रोप दें। पौधे के आस-पास की मिट्टी को जरा थपथपा दें।  अगर आप बोगनवेलिया को दीवार या जाफरी पर चढ़ाना चाहते हैं, तो इसे उस ढाँचे के पास ही रोपें। जैसे-जैसे यह बड़ी होगी, चढ़ाई का “प्रशिक्षण” देने के लिए इसे ढाँचे के आधार के चारों ओर लपेटना होगा। अगर आप बोगनवेलिया को एक डिब्बे में लगा रहे हैं, तो ऐसा डिब्बा लें जिसमें पर्याप्त छेद हों, क्योंकि बोगनवेलिया को अपने “गीले पैर” बिल्कुल नापसंद हैं।
قرر ما إذا كنت ستزرع النبات في الأرض أم في إصيص. ازرع الجهنمية.